જોતજોતામાં તો જન્માષ્ટમીનો દિવસ આવી પણ ગયો. વહેલી સવારથી જ ગામના મંદિરમાં લોકો દર્શન માટે આવવા લાગ્યા. બસ, બધાના હૈયામાં એક જ થગનગાટ કે – “આજે મારા પ્રભુ પ્રગટ થશે, જેનાં મારે દર્શન કરવાં છે.” આ દિવસે લોકો ભજન અને રાસ-ગરબાના કાર્યક્રમમાં પણ ઉત્સાહભેર જોડાયા. બપોરે બેન્ડવાજા સાથે ગામમાં શોભાયાત્રા નીકળ્યા ત્યારે તો વાતાવરણ ભક્તિમય બની ગયું. ફળિયે-ફળિયે યુવાનો દ્વારા મટકીફોડનો કાર્યક્રમ પણ ઉજવાયો.